stanford-oval/wikipedia huggingface dataset:
Stephy Mavididi

Stephy Mavididi Arsenalin juniorijoukkueen pelaajana syyskuussa 2015.
Stephy Alvaro Mavididi (s. 31. toukokuuta 1998 Derby) on englantilainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Leicester Cityä.
Mavididi siirtyi Southend Unitedin junioreista Arsenaliin vuonna 2011. Hän pelasi Arsenalissa vain juniori- ja reservijoukkueissa. Hän siirtyi tammikuussa 2017 lainalle ykkösliigan Charltoniin ja pelasi seuraavan kauden mestaruussarjan Prestonissa ja uudelleen ykkösliigan Charltonissa. Hän siirtyi elokuussa 2018 Arsenalista italialaisseura Juventukseen, jonka edustusjoukkueessa hän pelasi vain yhden Serie A -ottelun huhtikuussa 2019. Kauden 2019–2020 hän oli lainalla ranskalaisseura Dijonissa, jossa hän pelasi 24 Ligue 1 -ottelua ja teki niissä viisi maalia. Neljässä Ranskan cupin ottelussaan hän teki kolme maalia.
Mavididi siirtyi kesällä 2020 ranskalaisseura Montpellieriin. Hän pelasi kolmen kauden aikana 91 Ligue 1 -ottelua ja teki niissä 21 maalia. Kesällä 2023 hän siirtyi Englannin mestaruussarjassa pelaavaan Leicester Cityyn. Hän pelasi kaudella 2023–2024 joukkueensa kaikki 46 sarjaottelua, joista 42 ottelua avauskokoonpanossa, ja teki niissä 12 maalia. Kauden ainoassa FA Cupin ottelussaan hän teki maalin Chelseaa vastaan. Hän jatkaa kaudella 2024–2025 Valioliigaan nousseessa Leicesterissä.
Mavididi on pelannut Englannin nuorisomaajoukkueissa alle 17-vuotiaista alle 20-vuotiaisiin yhteensä 18 ottelua, joissa hän on tehnyt kuusi maalia. Vuonna 2015 hän pelasi neljä ottelua alle 17-vuotiaiden Euroopan-mestaruuskilpailuissa ja kolme ottelua saman ikäluokan maailmanmestaruuskilpailuissa.
Sotkamon kirkko (taideteos)

Sotkamon kirkko on taiteilija Mikko Laasion öljyvärimaalaus kankaalle vuodelta 1957. Kooltaan 50,5×73,5 cm työ kuuluu Ateneumin taidemuseon Ester ja Jalo Sihtolan kokoelmiin.
Musta- ja beigesävyinen Sotkamon kirkko -maalaus on maisemamaalaus Sotkamon kirkonkylästä järven takaa maalattuna. Mikko Laasio on tunnettu asetelmamaalarina, hän maalasi paljon asetelmia sodan jälkeen. 1950-luvulta lähtien toiseksi keskeiseksi aihepiiriksi Laasiolle tulivat maisemat.
Aiheesta muualla

Kuva os: Suomen Kansallisgalleria: Kokoelmat: Sotkamon kirkko (Arkistoitu – Internet Archive)
Sovznak

Sovznak (ven. совзнаки) tarkoittaa vekseleitä, jotka olivat de facto Neuvosto-Venäjän valuutta vuosina 1919–1924. Sana sovznak oli lyhenne sanoista Советские знаки (Sovetskije znaki). Sovznakeihin ei viitattu rahana, sillä kommunismin oli tarkoitus poistaa rahan tarve yhteiskunnassa ja sovznakeihin turvautumista pidettiin väliaikaisena järjestelynä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: Sovznak
Sowell

Sowell tarkoittaa seuraavia henkilöitä:
Anthony Sowell (1959–2021), yhdysvaltalainen sarjamurhaaja
Thomas Sowell (s. 1930), yhdysvaltalainen taloustieteilijä ja yhteiskuntateoreetikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Stephon Gilmore

| Stephon Gilmore |
| --- | --- |
 Gilmore vuonna 2019
Henkilötiedot
Syntynyt: 19. syyskuuta 1990 (ikä 34) Rock Hill, Etelä-Carolina
Kansalaisuus:   Yhdysvallat
Amerikkalaisen jalkapallon pelaaja
Pituus:  185 cm
Paino:  91 kg
Pelipaikka:  Kulmapuolustaja
Seura
Pelinumero:  24
Seura:  New England Patriots
Sarja:  NFL
Pelaajaura
Seurat:  Buffalo Bills (2012–2016)   New England Patriots (2017–)
NFL-varaus:  10, 2012
Pääsarjaura:  2012–
Stephon Stiles Gilmore (s. 19. syyskuuta 1990, Rock Hill, Etelä-Carolina) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Gilmore edustaa New England Patriotsia.
Gilmore pelasi yliopistotasolla Etelä-Carolinan yliopistossa vuodet 2009–2011. Hän pelasi Etelä-Carolinassa 40 ottelua, joissa teki 181 taklausta ja kahdeksan syötönkatkoa. Buffalo Bills varasi Gilmore NFL:n vuoden 2012 varaustilaisuuden ensimmäisellä kierroksella 10. pelaajana. Bills ja Gilmore solmivat toukokuussa 2012 nelivuotisen tulokassopimuksen. Neljän vuoden jälkeen Bills käytti Gilmoren tulokassopimuksen optiovuoden. Gilmore pelasi viiden kauden aikana Billsissä 68 ottelua ja hänet valittiin kauden 2016 päätteeksi Pro Bowliin. Maaliskuussa 2017 Gilmore solmi viisivuotisen sopimuksen New England Patriotsin kanssa. Hän on pelannut kausina 2017–2020 Patriotsissa 56 ottelua. Hänet valittiin kausien 2018 ja 2019 jälkeen Pro Bowliin ja All-Pro-joukkueeseen sekä voitti Super Bowlin vuonna 2018.
Stephenville

| Stephenville |
| --- | --- |

 Stephenville
 Koordinaatit: 48°33′N, 58°34′W 
Valtio:   Kanada
Provinssi:  Newfoundland ja Labrador
Perustettu (Acadian Village):  1844
Hallinto:  
 – Pormestari:  Tom Rose (d)
Pinta-ala:  
 – Kokonaispinta-ala:  35,69 km²
Väkiluku (2016):  6 623
Aikavyöhyke:  UTC-3:30
 – Kesäaika:  UTC-2:30
 
 www.townofstephenville.com 
Infobox OKVirheellinen NIMI-arvo: 
Stephenville on kylä Kanadan Newfoundland ja Labradorissa, Newfoundlandin saaren länsiosissa. Se on saaren länsiosan toiseksi suurin asutusalue. Vuonna 2016 siellä asui 6 623 asukasta.
Stephenvillessä sijaitsi vuosina 1941–1966 Yhdysvaltain ilmavoimien tukikohta. Tukikohdan sulkemisen jälkeen sen tilalle on rakennettu Stephenvillen kansainvälinen lentoasema.
Sotkan seisake

Sotkan seisake (lyh. Sok) oli rautatieliikennepaikka Suomen rataverkkoon kuuluvalla rataosalla Oulu–Kontiomäki. Liikennepaikka sijaitsi Utajärven kunnan Sotkan kylässä, noin kahdeksan kilometrin päässä Utajärven rautatieasemalta länteen.
Liikennepaikka avattiin liikenteelle 1. joulukuuta 1928, kun Muhoksen ja Utajärven välinen rataosuus otettiin käyttöön. Se lakkautettiin 23. toukokuuta 1971.
Sotkamon lukio

| Sotkamon yhteislukio |
| --- | --- |

Sijainti:  Akkoniementie 25, 88600 Sotkamo (postios. Markkinatie 1, 88600 Sotkamo)
Koordinaatit:  64.13387°N, 28.38822°E
Tyyppi:  suomenkielinen lukio
Rehtori:  Mauri Reinikka
Oppilaita:  318(2018)
Verkkosivut
Sotkamon yhteislukio on Sotkamon kirkonkylällä toimiva lukio ja erikoislukio. Yleislinjan ohella lukio tarjoaa mahdollisuutta opiskeluun urheiluvalmentatumisen mahdollistavalla urheilulinjalla palkitussa urheilulukiossaan.
Vuonna 2018 Sotkamon lukiota tai sen erikoislukiota kävi 318 oppilasta. Suuri osa lukioon hakeutuvista tulee Sotkamon ulkopuolelta. Erityisesti pyritään Sotkamon urheilulukioon.
Lukiorakennuksen vanhan A-osan purkamisesta ja korvaamisesta uudisrakennuksesta uutisoitiin loppuvuonna 2021. Uudisosa otetaan käyttöön vuoden 2025 alussa.
Sotkamon lukioon kunnan ulkopuolelta tulevilla opiskelijoilla on merkittävä talousvaikutus Sotkamon seudulle. Opiskelijoiden tulovaikutuksen arvioidaan olevan yli miljoona euroa lukuvuodessa.
Tunnettuja lukion käyneitä

Iivo Niskanen, maastohiihtäjä
Kerttu Niskanen, maastohiihtäjä
Krista Pärmäkoski, maastohiihtäjä
Jasmin Kähärä, maastohiihtäjä
Kaisa Mäkäräinen, ampumahiihtäjä
Mari Eder, ampumahiihtäjä
Suvi Minkkinen, ampumahiihtäjä
Tuomas Harjula, ampumahiihtäjä
Antti Aalto, mäkihyppääjä
Stor-Elvdalin kirkko

| Stor-Elvdalin kirkko Stor-Elvdal kirke |
| --- | --- |
 Kirkko vuonna 2008.
Sijainti:  Stor-Elvdal, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1821
Suunnittelija:  Sven Aspaas
Materiaali:  puu
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Stor-Elvdalin kirkko (norj. Stor-Elvdal kirke) on Stor-Elvdalin kunnassa Innlandetin läänissä Norjassa sijaitseva kahdeksankulmainen puukirkko vuodelta 1821.
Aiheesta muualla

Kuvia tai muita tiedostoja aiheesta Stor-Elvdalin kirkko Wikimedia Commonsissa
Stoppage in transitu

Stoppage in transitu eli pysäyttämisoikeus, stoppausoikeus on kaupankäynnin termi, joka tarkoittaa myyjän oikeutta estää tavaran luovutus ostajalle, jos tämä on osoittautunut maksukyvyttömäksi. Suomen laissa on säädöksiä asiasta kauppalaissa, konkurssilaissa ja merilaissa. Oikeutta voidaan käyttää niin että myyjä pitää tavaran hallussaan tai jos se on jo lähetetty, estää sen luovuttamisen ostajalle. Kauppalain 54 §:n mukaan myyjä menettää pysäyttämisoikeutensa sinä hetkenä, jolloin esineen hallinta on luovutettu.
Aiheesta muualla

Lectric Law Library, Lectlaw: Stoppage in transitu (Arkistoitu – Internet Archive) (englanniksi)
Kauppalaki (27.3.1987/355) 61 § Finlex. Oikeusministeriö ja Edita Publishing Oy. Arkistoitu 28.5.2013. Viitattu 13.5.2013.
Stop the Clocks (EP)

| Stop the Clocks (EP) Oasis |
| --- | --- | --- |

EP-levyn tiedot
 Julkaistu: 13. marraskuuta 2006 (UK)
 Tuottaja(t): Owen Morris, Noel Gallagher
 Tyylilaji: rock, brittipop
 Kesto: 19.44 (CD)
 Levy-yhtiö: Big Brother Recordings (UK)
Oasiksen muut julkaisut
| Let There Be Love 2005 | Stop the Clocks (EP) 2006 | Lord Don't Slow Me Down 2007 |
Stop the Clocks (EP) on rock-yhtye Oasiksen EP, joka julkaistiin 13. marraskuuta, 2006. EP julkaistiin lähinnä Stop the Clocks kokoelman promotoimiseen.
Kappaleet

Kaikki kappaleet on kirjoittanut Noel Gallagher, ellei toisin mainita.
CD RKIDSCD 37
"Acquiesce" – 4:29
"Cigarettes & Alcohol" (demo) - 4:38
"Some Might Say" (Live in '95) - 5:15
"The Masterplan" – 5:22
7" RKID 37
"Acquiesce" – 4:29
"Cigarettes & Alcohol" (demo) - 4:38
"Some Might Say" (Live in '95) - 5:15
"The Masterplan" – 5:22
Sow Hawa Mariko

Sow Hawa Mariko (s. 4. lokakuuta 1946 Youwarou) on malilainen toimittaja ja hallintovirkailija. Hän on maan ensimmäinen naispuolinen journalisti.
Hawa Mariko syntyi opettajan perheeseen. Hän kävi alakoulun Douentzassa ja keskikoulun Bamakossa. Mariko opiskeli journalismia Dakarin ja Strasbourgin yliopistossa ja työskenteli sanomalehti L’Essorin toimittajana vuodesta 1971. Vuosina 1974–1976 hän toimi presidentti Moussa Traorén lehdistöavustajana ja vuosina 1976–1980 tiedotusministeriön neuvonantajana. Työskenneltyään muutaman vuoden Malin ulkomaankaupan keskuksessa ja YK:n kauppa- ja kehityskonferenssin projektissa Mariko siirtyi vuonna 1983 valtionvarainministeriön vakuutusvalvontaosastolle, josta hän jäi eläkkeelle vuoden 2008 alussa.
Mariko on kansallisuudeltaan bambara ja uskonnoltaan muslimi. Hän on entisen pääministerin Abdoulaye Sékou Sown leski ja kolmen lapsen äiti.
Siirtolaisuusinstituutti

Siirtolaisuusinstituutti Eerikinkadulta nähtynä.
Siirtolaisuusinstituutti (ruots. Migrationsinstitutet) on muuttoliikkeiden tutkimiseen ja dokumentoimiseen erikoistunut laitos. Se perustettiin Turussa vuonna 1974. Laitoksen ensimmäisenä johtajana toimi historiantutkija Olavi Koivukangas. Lisäksi instituutilla on alueellinen palvelupiste, Pohjanmaan aluekeskus, Seinäjoella.
Siirtolaisuusinstituutin pääasiallisena tehtävänä on kerätä muuttoliikkeisiin ja etnisiin kysymyksiin liittyvää aineistoa sekä suorittaa ja edistää niitä koskevaa tutkimusta. Sen 36 taustajärjestöön kuuluvat mm. useimmat Suomen yliopistot ja Turun kaupunki. Pääasiallisen toimintarahoituksen Siirtolaisuusinstituutti saa opetus- ja kulttuuriministeriöltä.
Pohjanmaan aluekeskus

Siirtolaisuusinstituutin Pohjanmaan aluekeskus aloitti toimintansa vuonna 1994. Sen tehtävänä on toteuttaa Siirtolaisuusinstituutin toiminta-ajatusta paikallisesti historiallisella ja kulttuurisella Pohjanmaalla, joka on ollut merkittävin siirtolaisuuden lähtöalue Suomessa.
Tutkimus ja julkaisut

Siirtolaisuusinstituutin tutkimusalaan kuuluvat historiallisen ja suomalaisen siirtolaisuuden ohella myös maahanmuutto- ja etnisyyskysymykset sekä maassamuutto. Siirtolaisuusinstituutti  järjestää myös seminaareja ja konferensseja tutkijoiden välisen kanssakäymisen edistämiseksi. Tutkimusten julkaisemiseksi Siirtolaisuusinstituutilla on kuusi julkaisusarjaa sekä lisäksi kaunokirjallinen sarja ja neljä kertaa vuodessa ilmestyvä aikakauslehti Siirtolaisuus–Migration.
Arkisto

Arkistoinnin tavoitteena on siirtolaisten sekä muuttajien elämään ja itse muuttotapahtumaan liittyvän aineiston kerääminen ja tallentaminen sekä yhteyksien ylläpito muihin arkistoihin. Arkistossa on mm. seuraavia aineistoryhmiä: asiakirjat, siirtolaislehdet, kirjeet, postikortit, haastattelut, musiikkiäänitteet, valokuvat, diat, videot, elokuvat. Lisäksi Siirtolaisuusinstituutti on kerännyt historiallista esineistöä, kuten esim. matka-arkkuja ja kotitaloustavaroita.
Kirjasto

Siirtolaisuusinstituutin kirjaston erityisalana ovat siirtolaisuuden ja muuttoliikkeiden tutkimukseen liittyvät julkaisut ja muu aihepiiriä käsittelevä kirjallisuus. Kirjastoon saapuvat useimmat ulkosuomalaisten eri puolilla maailmaa julkaisemat lehdet sekä suuri määrä aiheeseen liittyviä aikakauslehtiä.
Siirtolaisrekisteri

Siirtolaisrekisteriin kerätään tietoja siirtolaisista. Päälähteitä on kolme: lääninhallitusten passiluettelot, Suomen Höyrylaiva Osakeyhtiön matkustajaluettelot ja ulkoministeriön asiakirjat. Lisäksi rekisterissä on tietoja muistakin koti- ja ulkomaisista lähteistä, kuten siirtolaisten haastatteluista, sanomalehdistä, vuosijulkaisuista ja matrikkeleista. Rekisteriä hyödyntävät pääasiassa sukututkijat ja siirtolaisten jälkeläiset, mutta sitä käytetään myös tieteelliseen tutkimukseen.
Näyttelyt

Siirtolaisuusinstituutti tekee muuttoliikkeitä tunnetuksi myös näyttelyjen avulla. Päänäyttelyt käsittelevät siirtolaisuutta Yhdysvaltoihin, Kanadaan, Ruotsiin ja Australiaan. Muita näyttelyjen aiheita ovat olleet mm. Turkulaiset maailmalla, sotalapset, siirtolaisurheilija Ville Ritola, Titanicin suomalaiset sekä sukututkimus. Osa näyttelyistä on pysyvästi esillä instituutin näyttelytiloissa.
Tapahtumat

Perustehtäviensä ohella Siirtolaisuusinstituutti järjestää myös erilaisia tapahtumia. Vuoden 2011 ulkosuomalaisjuhla Suomi Sydämessä kuului näistä laajamittaisimpiin. Juhlaa on tarkoitus jatkaa vuonna 2017 Suomen itsenäisyyden juhlavuoden kunniaksi.
Aiheesta muualla

Siirtolaisuusinstituutin verkkosivut.
European Website on Integration.
Siirtolaisuus–Migration-lehti (Arkistoitu – Internet Archive)
Migrationsinstitutet hakuteoksessa Uppslagsverket Finland (2012). (ruotsiksi)
Strandan kirkko

Strandan kirkko voi tarkoittaa seuraavia:
Strandan kirkko, kirkko Indre Fosenin kunnassa Norjassa
Strandan kirkko, kirkko Strandan kunnassa Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stranda Church”, voi hakea sivunnimihaulla, laajalla sivunnimihaulla tai tekstihaulla.
Soko J-20 Kraguj

Soko J-20 Kraguj
Soko J-20 Kraguj oli jugoslavialainen kevyt rynnäkkökone, jonka ensilento tehtiin vuonna 1964.
Koneen suunnitteli VTI-instituutti. SOKO valmisti 85 tällaista konetta. Kone on metallirakenteinen ja suorasiipinen. Laskuteline on sisäänvedettävä.
Tekniset tiedot (J-20)

miehistö: ohjaaja
pituus 7,9 m
kärkiväli 10,6 m
korkeus 3 m
siipipinta-ala 17.0 m²
siipiprofiili NACA 4415
tyhjäpaino 1 130 kg
MTOW  1624 kg
voimalaite Lycoming O-480-B1A6, 254 kW
suurin nopeus 295 km/h
sakkausnopeus 88 km/h
lentomatka 800 km
lakikorkeus 8 000 m
nousunopeus 8 m/s
aseita esim. 2 kpl 7,7 mm Colt Browning Mk.II, 2 kpl 100 kg  pommeja, 24 rakettia 2 kasetissa
Aiheesta muualla

1000aircraftphotos.com (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Solomon R. Guggenheimin säätiö

Peggy Guggenheimin kokoelmat Venetsiassa kuuluu säätiön museoihin.
Solomon R. Guggenheimin säätiö (engl. Solomon R. Guggenheim Foundation) on yhteisö, jonka perustivat vuonna 1937 Solomon R. Guggenheim ja taiteilija Hilla von Rebay. Sen tehtävänä on kerätä, säilyttää ja tulkita modernia- ja nykytaidetta sekä tutkia eri kulttuurien ideoita voimakkaiden kuratoriaalisten ja kasvatuksellisten ja yhteistyöaloitteiden kautta.
Yhdysvaltain lain mukaan säätiö on voittoa tuottamaton organisaatio (engl. non-profit organization). Se ei saa tuottaa voittoa, vaan saa rahoitusta julkisista varoista ja  lahjoituksina. Myöskään Suomessa säätiön tarkoituksena ei voi olla liiketoiminnan harjoittaminen, välittömän taloudellisen edun hankkiminen perustajalle, tai luottamus- tai toimihenkilöille.
Suomalainen sijoittaja Carl Gustaf Ehrnrooth valittiin syyskuussa 2008 Solomon R. Guggenheimin säätiön hallitukseen. Vuonna 2020 Taide-lehti uutisoi, että Carl Gustaf Ehrnrooth on jättänyt säätiön hallituksen. Ehrnroothin vaimo, Maire Gullichsen Ehrnrooth, jatkaa edelleen Venetsian Peggy Guggenheim -museon neuvottelukunnan jäsenenä.
Säätiön ensimmäinen museo oli non-objektiivisen taiteen museo, joka toimi vuokratiloissa Park Avenuella New Yorkissa. Lisäksi sillä on museo New Yorkissa, Venetsiassa ja Bilbaossa, ja Abu Dhabiin on ollut pitkään rakenteilla.
Toteutumattomia museosuunnitelmia ja lopetettuja projekteja

Useita suunnitelmia on jäänyt toteutumatta, ja joitakin hankkeita on lopetettu muutaman vuoden kuluttua.
Vilnaan kaavailtu museo ei toteutunut rahoitusvaikeuksien takia, eikä suunnitelmaa jatketa.
Berliinissä vanhassa pankkisalissa toiminut Deutsche Guggenheim suljettiin yllättäen syytä kertomatta.
Eremitaašin ja Guggenheimin vuonna 2000 solmittu yhteistyösopimus Pietarin Eremitaašin yhteyteen perustettavasta museosta ei ole edennyt maiden välisten taidelainaongelmien vuoksi.
Las Vegasiin 2001 avattu venäläis-amerikkalainen Hermitage ehti toimia seitsemän vuotta ennen lopetusta.
Abu Dhabiin rakenteilla oleva museo on joutunut vaikeuksiin, sillä paikallinen rakennuttaja eli Abu Dhabin kaupunki on huolehtinut huonosti rakennustyöläisten oloista. Human Rights Watch on kiinnittänyt huomiota rakennustyöntekijöiden huonoihin oloihin ja sopimuksiin, ja monet Lähi-idän taiteilijat ovatkin ilmoittaneet, etteivät anna sinne teoksiaan.
Guggenheim Helsinki -suunnitelma

Helsingin kaupunki tilasi tammikuussa 2011 yhteistyöselvityksen Guggenheim Helsinki -museon pohjan tutkimiseksi. Hanke kaatui Helsingin kaupunginhallituksen äänestyksessä 2. toukokuuta 2012 äänin 8–7.
Säätiö julkaisi syyskuussa 2013 uuden ehdotuksen Helsingille.
Toiminnan arviointia

Vuosina 1988−2008 Guggenheimin säätiötä johtanutta Thomas Krensiä pidetään säätiön toiminnan kansainvälisen laajentumisen aikaansaajana.
Guggenheim-museoiden näyttelyprofiili on tasoltaan korkea, ja museoissa esitetään arvostettuja taiteilijoita kaikkialta maailmasta. Viime vuosien taiteilijoista mainittakoon esimerkiksi italialainen Maurizio Cattelan, korealainen Lee Ufan ja venäläinen Wassily Kandinsky.
Korkeatasoisen taiteellisen laadun lisäksi vuonna 1997 avattu Guggenheim Bilbao on tuonut erinomaisen taloudellisen tuloksen. Bilbao-ilmiöksi kutsuttua ilmiötä taloudellista hyvinvointia tuovasta taidemuseosta on tutkittu perusteellisesti. Vuosina 1995–2010 on aiheesta julkaistu noin 80 erilaista tutkimusta. Monet taloudellisissa vaikeuksissa kamppailevat kaupungit ovat miettineet yhdessä Guggenheimin säätiön kanssa tehtyjen soveltuvuustutkimusten avulla, voisiko taidemuseo piristää niiden alueen taloutta Bilbaon tapaan.
Ongelmaksi on nähty, että Bilbao-ilmiötä on vaikea toistaa muualla. Myös Guggenheimin säätiön hankkeita on arvosteltu siitä, että tällaiset projektit näyttävät nousevan enemmänkin halusta käyttää taidetta taloudellisena moottorina kuin syvästi koettuna kulttuurisena välttämättömyytenä. Amerikkalainen Lee Rosenbaum kertoo seuranneensa useita Guggenheimin kosintayrityksiä ja sanoo olevansa ällistynyt siitä, että Guggenheimin kosijat eivät ymmärrä, että Bilbao-ilmiö ei ole edennyt muualle. Hänen mielestään ihmiset menevät Baskimaahan enemmän Gehryn kuin Guggenheimin takia.
Vuodesta 1958 alkaen säätiö myönsi muutaman kerran Guggenheim International Award -palkintoa, aluksi maalaustaiteesta, vuonna 1966 kuvanveistosta. Palkinto oli aikansa suurin taidepalkinto.
Aiheesta muualla

Guggenheimit kartalla. Vain harva projekti päätyy museoksi asti, Yle
Triumph-moottoripyörä The Art of the Motorcycle -näyttelyssä Las Vegasissa 2002.
”The Amazons of the Avant-Garde” -näyttelyn avajaisissa vuonna 2000 New Yorkissa presidentti Vladimir Putin, YK:n pääsihteeri Kofi Annan ja Eremitaašin johtaja Mihail Pjotrоvski.
Las Vegasin jo lopetettu Guggenheim.
Stop Whispering

| ”Stop Whispering” Radiohead (ja Chris Sheldon) |
| --- | --- | --- |

Singlen tiedot
 Albumilta: Pablo Honey
 Julkaistu: 5. lokakuuta 1993
 Formaatti: 12" ja 7" vinyylilevy, CD
 Tuottaja(t): Sean Slade, Paul Q. Kolderie
 Tyylilaji: Rock
 Kesto: 05.25
 Levy-yhtiö: Parlophone
Radioheadin muut singlet
| ”Pop Is Dead” 1993 | ”Stop Whispering” 1993 | ”High and Dry / Planet Telex” 1995 |
"Stop Whispering" on englantilaisen rock-yhtyeen Radioheadin single, joka julkaistiin vuonna 1993. Se julkaistiin neljäntenä singlenä albumilta Pablo Honey. Kappale kirjoitettiin Pixiesin, jolla oli suuri vaikutus Radioheadiin tuolloin, kappaleen tribuutiksi. Yhdysvalloissa julkaistun version remiksasi Chris Sheldon, ja lisäsi siihen kielisoittimen ja hitaamman tempon.
"Stop Whispering" on yksi Radioheadin vanhimmista kappaleista; se luotiin kun yhtyeen nimi oli vielä "On A Friday".
Kappaleen videossa Thom Yorkella on pitkät, vaaleat, hartioihin ylettyvät hiukset ja valkoinen puku.
Kappaleet

Stop Whispering (Yhdysvaltojen versio)
Creep (Akustinen)
Pop Is Dead
Inside My Head (Live)
Radiohead
| --- | --- |
Studioalbumit:   Pablo Honey  The Bends  OK Computer  Kid A  Amnesiac  Hail to the Thief  In Rainbows  The King of Limbs  A Moon Shaped Pool 
EP:t:   Manic Hedgehog (On a Friday)  Drill  Itch  My Iron Lung  No Surprises/Running from Demons  Airbag/How Am I Driving?  I Might Be Wrong  COM LAG (2plus2isfive) 
Kokoelmat:   Radiohead  Radiohead: The Best of 
Singlet:   "Creep"  "Anyone Can Play Guitar"  "Pop Is Dead"  "Stop Whispering"  "My Iron Lung"  "High and Dry"/"Planet Telex"  "Fake Plastic Trees"  "Just"  "Street Spirit (Fade Out)"  "Paranoid Android"  "Karma Police"  "No Surprises"  "Pyramid Song"  "Knives Out"  "There There"  "Go to Sleep"  "2 + 2 = 5"  "Jigsaw Falling into Place"  "Nude"  "House of Cards"/"Bodysnatchers"  "Reckoner"  "Harry Patch (In Memory Of)"  "These Are My Twisted Words"  "Supercollider / The Butcher"  "The Daily Mail / Staircase" 
Videotallenteet:   Live at the Astoria  7 Television Commercials  Meeting People Is Easy  The Most Gigantic Lying Mouth of All Time  In Rainbows – From the Basement 
Muut artikkelit:   Diskografia  Kappaleet  B-puolet ja muut harvinaisuudet  Nigel Godrich  Stanley Donwood  The Eraser  Jonny Greenwood Is the Controller
Stupendemys

| Stupendemys |
| --- | --- |
 Stupendemys geographicus Amerikan luonnontieteellisessä museossa
 Mioseeni - Plioseeni 6–5 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Alalahko::  Sivutaivuttajat Pleurodira
Heimo::  Arraukilpikonnat Podocnemididae
Suku::  †Stupendemys  Wood, 1976
Katso myös
   Stupendemys Wikispeciesissä   Stupendemys Commonsissa 
Infobox OKNimi-testi OK: 
Stupendemys on sukupuuttoon kuollut suurten makeanveden kilpikonnien suku. Sen fossiileja on löydetty Etelä-Amerikan pohjoisosista, myöhäiseltä mioseenilta aivan plioseenin alkuun ajoitetuilta kallioilta, noin 6–5 miljoonaa vuotta sitten.
Stupendemyksen kilpi oli yli 1,8 metriä pitkä ja se oli myös hyvin leveä. Ainakin 3,3 metrin arvioidulla kilven kokonaispituudella se oli suurin koskaan elänyt kilpikonna, ohittaen jopa Archelonin.
Kaksi lajia on kuvattu tähän mennessä. Stupendemys geographicus Venezuelasta ja Stupendemys souzai, hieman pienempi ja hoikkarakenteisempi Brasiliasta.